గోవర్ధన్ శర్మ

గోవర్ధన్ మంగీలాల్ శర్మ  (2 జనవరి 1949 - 3 నవంబర్ 2023) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు ఆరుసార్లు ఎమ్మెల్యేగా ఎన్నికై పశుసంవర్ధక, పాడి పరిశ్రమ అభివృద్ధి & మత్స్య శాఖ మంత్రిగా పని చేశాడు.
రాజకీయ జీవితం
గోవర్ధన్ శర్మ భారతీయ జనతా పార్టీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1995 శాసనసభ ఎన్నికలలో అకోలా నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత  1999,  2004 శాసనసభ ఎన్నికలలో వరుసగా ఎమ్మెల్యేగా ఎన్నికై హ్యాట్రిక్ విజయాలు సాధించాడు. గోవర్ధన్ శర్మ 2004 ఎన్నికల తరువాత అకోలా నియోజకవర్గం రద్దయిన తరువాత ఆయన నూతనంగా ఏర్పడిన అకోలా వెస్ట్ శాసనసభ నియోజకవర్గం నుండి  బీజేపీ అభ్యర్థిగా పోటీ చేసి 2009, 2014, 2019 శాసనసభ ఎన్నికలలో వరుసగా ఎమ్మెల్యేగా ఎన్నికయ్యాడు. 

గోవర్ధన్ శర్మ జూన్ 1995 నుండి 7 మే 1998 వరకు ముఖ్యమంత్రి మనోహర్ జోషి మంత్రివర్గంలో పశుసంవర్ధక, పాడి పరిశ్రమ అభివృద్ధి & మత్స్య శాఖ మంత్రిగా పని చేశాడు.
మరణం
గోవర్ధన్ శర్మ 2023 నవంబర్ 3న క్యాన్సర్‌తో బాధపడుతూ ఆరోగ్యం విషమించడంతో మరణించాడు. ఆయనకు భార్య గంగాదేవి శర్మ, ఇద్దరు కుమారులు, ఒక కుమార్తె ఉన్నారు. 
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు